≥ Skoda Fabia Combi 1.9 TDI Choice Airco / Cruise / Nap / APK - Skoda - Marktplaats.nl
Skoda Fabia Combi 1.9 TDI Choice Airco / Cruise / Nap / APK
Skoda fabia combi 1.9 Tdi choice tellerstand: 347.568 Km carrosserievorm: stationwagon aantal deuren: 4 brandstofsoort: diesel… Peterjasie Patriot #174
Die resepte hierdie keer is sommer 'n lekker verskeidenheid, gaan kyk gerus ondertoe!
Die pasella is 'n eBoek met resepte vir die allerlekkerste toebroodjies. Ek het al 'n rukkie gelede hierdie boek saamgestel maar ek word nog gereeld gevra vir lekker toebroodjie idees, so hier is hy weer. gaan na die pasella afdeling en laai die boek gratis af.
Ek het mos verlede keer genoem dat ek van Peet se Padstal gehoor het, wel, ek het hulle toe gaan besoek en hier is wat gebeur het. As julle ooit in die Warmbad omgewing vakansie hou of net daar deurry, maak seker om by Peet se padstal 'n draai te gaan maak.
Dit het alles begin toe ek ‘n epos van Hettie Pretorius af ontvang. In die epos noem sy van ‘n allerlekkerste Sondag buffet-ete by Peet se Padstal, net buite Bela Bela (Warmbad) op die R516.
Ek moet erken ek was eers ‘n bietjie skepties oor ‘n Sondag-ete by ‘n Padstal, maar ek maak toe kontak met Hettie en tref reëlings om een Sondag daar te gaan kuier.
So om en by 5 km uit Bela bela sien mens ‘n groot geel skoolbus op linkerkant asook ‘n groot naambord wat aandui dat jy nou by Peet se Padstal is.
As jy binnestap kan jy sommer sien hier is iets spesiaal. Soos die leuse aandui – “Hierdie is nie sommer net ‘n Padstal nie, die ‘n moewiese “experience!” En ‘n moewiese “experience” is dit inderdaad.
Maar voor ons die plek mooi kon deurkyk kom die vriendelike Hettie op ons afgestap en dis ‘n oor en weer gegroetery asof ons langverlore familie is. Ek het eers gedink dis ons wat so spesiaal is maar toe sien ek dat alle gaste so gegroet word. Toe kom Peet, haar man, ook daar aan en ons word weer vriendelik gegroet.
Die voorste deel van die Padstal het alles wat mens in ‘n Padstal sal verwag en nog veel meer. Een deel is eetgoed soos rye en rye bottels ingemaakte lekkernye. Op ander rakke is beskuitjies en beskuit te kies en te keur.
Dan is daar ook ‘n afdeling met huishoudelike items en meubels, mens moet jou tyd vat hier, en nie sommer vining deurloop nie.
Peet se Padstal het ‘n paar jaar gelede sy begin gehad as ‘n vertoonkamer vir die meubels wat Peet vervaardig. Hettie wou nie uitgelaat wees nie en sommer gou het sy ‘n deel aan haarself afgestaan en gebottelde lekkernye en beskuitjies begin bak en uitstal.
Die besoekers wou toe later aan ook ietsie drink en eet en die res, soos hulle sê is geskiedenis. Vandag is Peet se Padstal bekend vir sy smullekker Sondag Boerekos etes. Bygestaan deur hulle dogter Igné is dit nou ‘n regte familiebesigheid.
Maar laat ons nou kom vir die werklike rede vir ons besoek daar, die Boerekos! Ek versamel Tradisionele Boerekos resepte maar aangesien ek self nie kook nie, moes ek net Hettie en haar span se kos gaan proe.
Die eetgedeelte is reg agter die Padstal, lekker oopplan area onder koelte. Daar is nog eetplekke onder die bome langs ‘n massiewe voëlhok en mens kan rustig daar sit en na die voëlgeluide luister.
As mens die eetgedeelte binnestap is die eerste wat jy sien ‘n sjerriefontein wat gemaak is van ‘n ou melkafskeier (separator). Die stroom sjerrie blyk nimmereindigend te wees en jy skep sommer vir jou in sulke klein emaljebekertjies.
Maar om terug te kom na die spyskaart. As die voorgereg avokadosop met room tesame met kaiingbrood en lewerpatee is, kan jy jou net verbeel wat die res van die spyskaart gaan behels. Die spyskaart was geskryf op die deure van ‘n groot buite oond waaruit hulle die allerlekkerste brode gehaal het, sommer dadelik het ek een bestel om huistoe te neem.
Hoofgereg was beesstertstowe, hoenderpastei en gebakte konsertina skaapboud. Ek is nie ‘n skaapvleis eter nie maar ek het gesmul aan ‘n skyf skaapvleis! Die beesstert en hoenderpastei was uit die boonste rakke. Die hoofgereg was buffet-styl voorgesit met stampkoring of rys, pampoenkoekies, Brusselse spruite met heuningmostertsous en goudbruin krakerige aartappels. Andersteslaai, slaphakskeentjies en ingelegde beetslaai het mens se bord behoorlik volgemaak.. Nagereg was die heerlikste broodpoeding Suid van die Sahara asook ingelegde perskes bedien met ingedampte melk.
Enige Boerekosliefhebber se droom! Daar was egter een item op hulle spyskaart wat ek my oog op gehad het, en toe ek die laaste bietjie broodpoeding van my lepel aflek vra ek vir Peet se Koffie. Wanneer laas het ek koffie met kondensmelk geniet? DIT was nou smillekker gewees! Toe ek vir Igné vra hoeveel kondensmelk sit hulle in die koffie was haar antwoord net “Soveel!”
Nodeloos om te sê, ek is daar weg met ‘n vars tuisgebakte brood onder die arm en ‘n belofte om gou weer te kom kuier.
Dit blyk dat hulle baie gereelde besoekers het wat alreeds hulle geheim van lekker kos ontdek het, almal wat daar aankom is soos ou vriende welkom geheet.
Dit wys jou net, as jy so rondry, moet nie net by alles verbyry nie, trek partykeer af en soek interessante plekkies op, soos byvoorbeeld Peet se Padstal.
Kontakbesonderhede: 014 7400053, maak seker om te bespreek vir die Sondag buffet.
Ligging: Om en by 5.5 km buite Bela Bela op die R516
Ek het die volgende per epos ontvang en dit nogal interessant gevind, niks nuuts nie, net interessant! Dis net die punt van die ysberg met wat in ons munisipaliteite aangaan.
Die korrupsie in die Tshwane-metro is só fel dat dit dienslewering belemmer. Dít was gister die reaksie van die DA in Tshwane nadat erge korrupsie ná ’n ondersoek deur die spesiale ondersoekeenheid (SOE) aan die lig gekom het. Dié verslag van die SOE is verlede week in die parlement ter tafel gelê nadat dié eenheid in November 2010 deur pres. Jacob Zuma afgevaardig is om bewerings van korrupsie en wanbestuur in dié metro te ondersoek. Die SOE het onder meer bevind:
65 beamptes het sakebelange in 66 maatskappye met wie die raad tans sake ter waarde van R185 miljoen doen. Tugstappe is teen nege beamptes gedoen wie se maatskappye betalings van meer as R1 miljoen van die raad ontvang het; Moontlike geldwassery het aan die lig gekom ná die ontleding van bankstate van ses maatskappye wat gekoppel kan word aan voormalige of huidige wederhelftes en/of familielede van twee munisipale beamptes. Een van dié beamptes is geskors hangende die finalisering van die ondersoek; Agt beamptes het meer as een identiteitsnommer; Ses onverwante beamptes gebruik dieselfde bankrekening en almal se salarisse word in dié rekening inbetaal; 13 beamptes gebruik identiteitsnommers wat behoort aan mense wat op die departement van binnelandse sake se databasis as dood aangedui word; 3 778 beamptes is geregistreer om maatskaplike toelaes te kry; 212 voorvalle van mense wat hul rybewyse op ’n bedrieglike wyse verkry het, is bevestig. 87 van dié rybewyse is verwys om gekanselleer te word. Strafsake is hangend in 10 gevalle;
104 metropolisielede het moontlik misdaadgeskiedenisse. 45 beamptes is skuldig bevind aan ernstige misdade soos moord en verkragting, 18 beamptes is verhoorafwagtend en vir 50 beamptes kon geen rekords gevind word nie; Vyf beamptes in bestuursposisies het gelieg oor hul kwalifikasies en ondervinding. Een beampte is reeds afgedank en stappe sal teen nóg vier gedoen word. Ses beamptes in bestuursposisies besit nie enige vorm van kwalifikasie nie en daar is teenstrydighede in 22 beamptes se kwalifikasies.
Karen Meyer, die DA se woordvoerder oor gemeenskapsveiligheid in Tshwane, het gesê Tshwane se “kultuur van korrupsie” sal enige visie wat die stad het vir ekonomiese groei en behoorlike dienslewering, vernietig. Jason Ngobeni, stadsbestuurder van Tshwane, het gesê Tshwane is op hoogte gehou van die ondersoek en het tugstappe gedoen teen beamptes soos die ondersoek gevorder het.
Saamgestelde foto, ek het probeer om spookagtige effek te kry, klik op die foto vir 'n groter weergawe
Die pasella hierdie keer is 'n eBoek met toebroodjie idees,
regs klik hier om dit gratis af te laai
(soos dit verskyn het in die tydskrif
Die Brandwag van 15 Januarie 1915)
Geil lusern in die laagste landjie,
Geil groen blare en blomme blou,
Alwyn rooi op die voorste randjie,
Somer en son en safier daarbowe,
Ruik van die keurbos rondgesprei,
Kort klein skad’wees oor die klowe;
Somer en son en safier vir my!
Wonder van kleure uitgesprei—
Wat is daar meer wat die dood berowe?
Vol van die vreug van die somerdag:
Bly die gekwetter van klein tinktinkies,
So was dit gister en so is dit hede,
Roem van mense, rykdomme, pragte—
Alles vergaan soos die mis op die vlei;
Sterre wat skiet in dikdonker nagte,
Het langer lewe dan roem kan kry.
Boetie, as ons nou ’n keus moet wae
Wat is die wens wat jou hart sal wae?
Man skakel sy vrou van werk "Liefie 'n groep van ons manne hier by die werk het besluit ons gaan op 'n vis-vang uitstappie. Dit sluit die groot baas in, en dit kan net goed wees vir my bevordering, wat in die pyplyn is. Pak sommer my nuwe sy nagklere in."
Sy vrou dink dis vreemd dat hy sy nuwe nagklere op 'n visvang uitstappie wil dra, maar laat dit daar.
Die middag kom haal die man tas, gryp sy visboks en vistrokke, groet, en daar trek hy.
'n week later keer hy terug. "Liefie, dit was nou 'n heerlike uitstappie, maar hoekom het jy nie my nagklere ingepak nie ?" Vrou "maar ek het, dis in jou visboks"
Die seuntjie vra die juffrou om te help om sy skoene aan te trek. Sy probeer met n gedruk en getrek om die vellies aan die kind se voete te kry. Teen die tyd wat sy by die tweede vellie kom, breek daar al n lagie sweet op haar voorkop uit en begin haar hare al slierte hang soos sy stoei om die vellies aan die kind se voetjies te kry. Dis toe dat die mannetjie so tussen sy vier afwesige voortandjies sê, "Juffrou, hierie eerthte vellie ith aan die verkeerde voet." Sy kyk en, so wrintiewaar, die vellie ís aan die verkeerde voet. En die uittrek van die vellie aan die verkeerde voet gee nóg n gespook af. Die juffrou hou kop en begin maar weer om die vellies aan die régte voete aan te trek, steeds met een helske gesukkel. Amper klaar, kondig die mannetjie aan: "Juffrou hierie ith nie my vellieth nie." Die juffrou ontplof byna, maar hou kop en sê kalm, "Hoekom het jy nie vroëer gepraat nie?" En die gestoei begin weer om die vellies uit te trek. Pas is die vellies uit of meneertjie sê weer: "Dith my boetie the vellieth. My ma het gesê ek moet dit vandag dra want myne is weg." Die juffrou sluk droog, skraap al haar moed bymekaar en begin weer stoei om die vellies aan die voetjies te sit. Uiteindelik is hulle weer aan die mannetjie se voetjies. Die mannetjie trek aan die juffrou se baadjie en vra verleë: "Juffrou, wat van my kouthe?" Juffrou skree: "Nou waar is jou kouse??!!" En die knapie antwoord ewe kordaat: "Ek het dit vool in die vellieth gebêle."
Welkom by hierdie week se nuusbrief. Oorwin die krisistye in jou lewe Min dinge is seker in lewe, maar krisisse en probleme is gewaarborg. Jy sal beslis van tyd tot tyd in jou lewe met 'n krisis of met probleme gekonfronteer word. Soms is dit kleiner probleme, maar partykeer voel dit of 'n krisis ons wil verswelg. Ek is seker jy kan 'n hele paar sulke krisisse of probleme opnoem, byvoobeeld finansiële probleme, droogtes, swak markpryse, politieke omstandighede, siekte, verhoudinge wat versuur het, bekommernis oor jou kinders, probleme met werkers en hoë rentekoerse. Ja, inderdaad kan ons nie ontkom aan probleme in hierdie lewe nie. Die vraag is egter hóé moet ek die probleme in my lewe hanteer. Ek bespreek tien riglyne wat jy kan gebruik. 1. Erken die waarheid: Baie van ons probleme ontstaan omrede ons nie die waarheid erken nie. So dikwels probeer 'n mens die blaam op iemand anders plaas vir die probleme wat jy ondervind en ontken jy jou aandeel in jou probleme. Byvoorbeeld, my vrou (of man) is die oorsaak van ons huweliksprobleme. My finansiële probleme is die regering se skuld, maar jy sien nie hoe jou persoonlike geldbestuur ook 'n aandeel in jou toestand het nie. Ondersoek dus jy eie dade en woorde, wees eerlik met jouself waar jy verkeerd doen en leef. Wat, waar en met wie moet ek regmaak? 2. Fokus: Moenie al jou probleme terselfdertyd probeer oplos nie. Fokus op een belangrike aspek - al is dit net een klein dingetjie - en hanteer en los dit op. Daarna neem jy die volgende aspek. Mount Everest word uitgeklim met die fokus op stappie vir stappie. Wanneer jy te veel goed op dieselfde tyd wil doen, verloor jy fokus en kom jy by niks uit nie. Te veel dinge verlam jou. 3. Vra: Dit is belangrik om na 'n vriend of 'n kundige persoon te gaan vir advies in tyd van krisis. Om alleen groot besluite te neem, laat jou alleen, onseker en benoud voel. Dra jou boodskap duidelik oor en sê watter hulp jy benodig. Soms is die perspektief van 'n ander persoon nodig om antwoorde te bring waaraan jy dalk nie gedink het nie. 4. Leef gesond: Wanneer jou gesondheid ingee, versleg jou situasie dramaties. Ten minste wanneer jy gesond is, kan jy nog dinge doen. Verloor jy egter jou gesondheid, verloor jy die vermoë om doeltreffend te werk en te funksioneer.
5. Berou: Bely jou skuld en sonde in tyd van krisis. Maak skoon die donker kolle en geheime in jou lewe. 'n Krisis is soms nodig om jou weer perspektief en nederigheid te gee. Erken jou foute en sê jy is jammer waar jy seergemaak het. 6. Elimineer die slegte: 'n Krisis is 'n uitstekende tyd om slegte gewoontes en gebruike uit jou sisteem en lewe te verwyder. Jy kan nie jou motorhuis regpak en in 'n goeie toestand kry voor jy nie eers alle voorwerpe en gemors verwyder en skoonmaak nie. Net so is daar nie plek vir regpak en oplossings wanneer jou lewe steeds vol rommel is nie. Word skoon, eerlik en opreg. Verwyder die slegte en maak ruimte vir nuwe positiewe dinge in jou lewe. 7. Maak die regte besluite: Vandag se realiteite is gister se besluite. Môre se realiteite is vandag se besluite. Win advies in, kyk objektief na jou saak en omstandighede en neem 'n verantwoordbare besluit. Die lewe is nie 'n dobbelspel om sommer lukraak 'n keuse te maak nie. Watter oplossing het die beste kans om sukses te behaal? 8. Bly gee: Wanneer alles teen jou draai en jy alleen staan, moenie ophou om te gee nie. Gee steeds met 'n bly gemoed. Gee van jou geld, jou tyd, jou menswees vir 'n ander persoon. Daar lê waarde en terapie en energie daarin om te kan gee. 9. Wees 'n voorbeeld: Hierdie is vir my persoonlik 'n baie moeilike een, maar in die uur van beproewing kyk ander mense op hóé jy dit hanteer. Die voorbeeld wat jy stel in beproewing, krisis en slegte tye is so essensieël belangrik om ander te bemoedig en te onderskraag. Iemand het by geleentheid gesê die lewe is soos 'n eggo, dit wat jy uitstuur sal jy terug ontvang. Wat jy gee, sal jy kry. Jy kan inteken op st se nuusbrief sodat jy op die adreslys kom. Dis gratis en verniet. Gaan na www.pitkos.co.za - 'n intekenvorm is op my webwerf beskikbaar of stuur jou naam en eposadres vir my. Dr ST Potgieter Sielkundige Tel: 021 949 5007 Sel: 083 227 3683 Epos: st@pitkos.co.za Nuusbrief argiewe
Rooster brood aan die een kant, smeer botter op en sit en van die volgende vulsels op. Strooi sout en peper oor, rasper kaas oor en rooster tot die kaas smelt.
1) Meng fyngemaakte hoender met mayonnaise, fyngekapte uie en skyfies sampioene.
2) Repies ham, pynappelstukkies en ´n skeppie blatjang.
3) Gesnyde tamatie, salami en fyngekerfde blaarslaai.
4) Gesnyde hardgekookte eier, gebraaide spek en pietersilie.
5) Tuna, gekapte ui, mayonnaise, pietersilie en Tobasco.
Hierdie is n baie lekker broodresep en mense se altyd ek moet dit maak as daar n braai is..Baie lekker as dit nog lekker warm is
3 en n kwart koppie bruismeel.
1 pakkie wit uiesop poeier.
1 klein karringmelk.
1 koppie chedder kaas.
Meng bruismeel uiesop poeier karringmelk en helfte van kaas baie goed en gooi in n gesmeerde broodpannetjie. Gooi die ander kaas bo-oor die broodjie..Daar kan nog meer kaas op die broodjie gerasper word soos jy dit verkies..Bak vir 1 uur in oond van 180 grade.....
Verhit melk tot kookpunt. verwyder van hitte en roer meel by, tot glad. Plaas terug op hitte en laat mengsel kook tot dik. roer nou en dan. Voeg sout en margarien stadig by. en verwyder van hitte . Laat goed afkoel. Klits eiergele en voeg by. Klits eier witte styf en vou by mengsel in. Bak in bakskottel in ooond vir 35 minute.
500g self-raising koekmeel
1 blikkie room mielies 1 blikkie ingedampte melk 200g gerasperde kaas sout en peper Meng alles saam. Gooi in gesmeerde brood pannetjie en bak 45 min (of tot bruin) by 180gradeC.
70 g (150 ml) mieliemeel
265 g (550 ml) koekmeel
12 g (25 ml bakpoeier)
1 x 410 g-blik mieliepitte, gedreineer
Voorverhit die oond tot 180°C. Smeer en voer ’n broodpan uit. Sif die droë bestanddele saam. Klits die melk, eiers en olie saam. Voeg die melkmengsel en mieliepitte by en meng liggies. Giet die mieliemengsel in die broodpan en bak vir ongeveer 1 uur.
Sny ´n Portugese brood horisontaal in twee en sprinkel olyfolie op elke kant. Pak op een stuk ontpitte olywe, 12 ingelegde kapers, twee agurkies, dik skywe tamatie, vier slaaiblare en ´n paar skyfies sampioene. Sprinkel olyfolie oor.
Sit die ander stuk brood oor en draai toe in twee lae foelie. Sit ´n swaar gewig bo-op en laat staan vir minstens 1 uur.
Meng alles saam en sit in gesmeerde ysterspot. Kan bak in oond, maar die lekkerste as dit op die vuur gedoen word. Sit kole om die pot en bo-op deksel en los vir ± 40 min/tot mooi bruin bo-op is. Bedien warm saam braaivleis, potjie of sop.
Spek en Mielie Kaasbroodjie
1 Klein blikkie suikermielies (roomsoort)
1 Klein tot medium ui (fyn gekap)
1 Pakkie spek (sonder swoerd)
1 Koppie cheddar kaas
6 Snye brood liggies gesmeer met botter. (dag-oud brood werk goed)
Braai die ui in botter of olie tot sag . Gebruik min olie of botter. Snipper die spek en voeg by die ui wat braai, hier kom die verdere olie van die spek wat sal uitbraai. Braai tot spek na jou smaak gaar is. Voeg nou die mielies en helfte van die kaas by en roer deur tot die kaas gesmelt het en die mielies warm is.Laat effens afkoel en skep eweredig oor die ses snye brood wat op n bakplaat gesit is. Strooi Aromat oor en versprei die res van die kaas oor die brood. Plaas onder die roosterelement van die oond en rooster tot die kaas gesmelt het.
Sit voor met goeie koffie en jy het n redelike ontbyt of ligte Sondag-aand happie.
1 pakkie beesstertsopoeier
500ml karringmelk Metode:
• Meng al die bestanddele en skep in ’n gesmeerde platboompotjie of in ’n gesmeerde broodpannetjie.
• Bak sowat 1 uur tussen die kole of 45 minute in ’n oond by 180°C.
• Vervang die beesstertsoppoeier met bruin uiesoppoeier. • Vervang die rissiepeper, kaas en karringmelk met 1 blikkie bier.
1 blik (410g) heelpitmielies
100g Cheddar-kaas (gerasper)
5ml Franse mosterd
sout en varsgemaalde swartpeper na smaak Metode
• Verhit melk en botter in 'n ysterpotjie.
• Klits eiergele en roer by melk saam met res van bestanddele, behalwe eierwitte.
• Klits eierwitte en vou liggies in.
• Bedek en laat 30 minute prut oor koel kole tot gestol.
Geskik vir die spit of rooster.
30 ml suurlemoenskil, gerasper
Soteer uie en knoffel in olie tot deurskynend. Voeg die res van die bestandele by en prut vir 5 minute. Bedien op hamburgers.
Meng alles saam. Kan ook as bedruipsous gebruik word.
125 ml perske pureé
5 ml gekapte gemmerwortel
Meng alles saam en bedruip vleis terwyl jy braai.
12,5 ml sagte bruinsuiker
1 knoffeltjoontjie, gekneus
3 stingeluie, fyn gekap
Meng alles saam en gooi oor vleis. Laat oornag staan.
200 ml pynappelsap
15 ml gemmerwortel, gekap
5 ml gemmer, fyn
200 ml suurroom
sap van 'n halwe suurlemoen
Opsioneel: vars tiemie, oreganum en pietersielie
150 ml tamatiesap
25 ml bruinasyn
1 koppies kookwater
3 desertlepels margarien
4 desertlepels geelsuiker
Meng mieliemeel met koue water. Voeg kookwater by. Kook oop by 70% krag in mikrogolfoond vir 5 minute. Roer elke minuut. Gooi dan geelsuiker en klontjies margarien oor. Moet nie roer nie. Bedek bak en plaas in mikrogolfoond vir 10 minute op 50% krag.
3-4 koppies mieliemeel Metode:
• Bring water en sout tot kookpunt en voeg mieliemeel by.
• Verlaag hitte tot normaal.
• Sit deksel op.
• Roer na 3-4 minute en sit weer deksel op.
• Laat vir sowat 10 minute kook totdat pap goed gaar is.
• Bedien saam met braaivleis of geniet dit vir ontbyt saam met vars melk en suiker.
• Verwyder stingels van sampioene en sit ’n stukkie kaas in elkeen.
• Rol die sampioene in blaardeeg toe en bak in diep olie tot gaar.
• Besprinkel met gegeurde sout.